als_Latn dik_Latn sag_Latn
Arrestimi i 5 personave me 30 kg C4 në Fushë-Krujë, policia: Një agjent improvizoi blerje tritoliFlash, Kronike e Mërkurë, 18 Mars, 2015 | 07:00 am
UPDATE/ Zbulimi i bandes se tritolit C4 në Fushë -Krujë u arrit pas inflitrimit te nje agjenti qe improvizoi blerjet e nje sasie tritoli.
Pas kesaj, policia arriti te vere ne rrjete anetaret e grupit dhe e finalizoi operacionin e djeshem me arrestimin e 5 personave, zbulimin e bazes dhe sekuestrimin e 30 kg lëndë plasëse tritol, të ndara me kallëpe të përmasave të ndryshme.
Operacioni i koduar “Kronometër” u zhvillua në zonën e Fushë-Krujës. Sipas Policisë, 3 prej të arrestuarve rezultojnë me precedentë të mëparshëm penalë. Operacioni nisi pas një hetimi dymujor nga sektori për trafiqet dhe narkotikët në Durrës, në bashkëpunim me Prokurorinë e Krimeve të Rënda.
Sipas Policisë, pesë personat e arrestuar dyshohet të jenë autorë të disa shpërthimeve të ndodhura në zonën e Krujës dhe Fushë- Krujës. Të arrestuarit janë Astrit Zguri, 38 vjeç, nga fshati Larushk i Krujës, dënuar më parë për vrasje, Ylli Zalla, 38 vjeç, nga Zalla e Krujës, i dënuar më parë, Bedri Murati, 40 vjeç, nga fshati Noje e Krujës, dënuar për trafikim të lëndëve narkotike, Fatjon Caca, 31 vjeç, nga fshati Nikël dhe A.Z., 17 vjeç, nga fshati Larushk.
Krahas arrestimit të tyre, blutë sekuestruan një sasi prej 30 kg tritol, e ndarë në kallëpe me peshë të ndryshme, si dhe 2 kg lëndë eksplozive e llojit C4, e ndarë në 2 kallëpe.
Për të zbuluar këtë grup kriminal, policia kishte infiltruar një agjent, i cili ka improvizuar blerjen e një sasie tritoli. Policia e Durrësit tha se grupi kriminal dyshohet të ketë kryer disa shpërthime në Fushë-Krujë dhe në Durrës, madje edhe dy shpërthimet me tritol që janë regjistruar në bashkinë e Fushë-Krujës muaj më parë.
Të njëjtat burime shprehen se Astrit Zguri dyshohet të ketë kryer sulmin me eksploziv ndaj automjetit të kryebashkiakut Gjon Bardhi.
Burime nga grupi hetimor bëjnë me dije se grupi kriminal e siguronte lëndën shpërthyese në Malësinë e Madhe. Sipas burimeve policore, kreu i këtij grupi kriminal dyshohet të jetë Bedri Murati.
LEONIDHA MUSAJ
als_Latn als_Latn als_Latn als_Latn als_Latn als_Latn als_Latn als_Latn als_Latn min_Latn